CELEX: 62008TN0197
Language: el
Date: 2008-05-23 00:00:00
Title: Υπόθεση T-197/08: Προσφυγή της 23ης Μαΐου 2008 — Polson κ.λπ. κατά Επιτροπής

15.8.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 209/55
            
         Προσφυγή της 23ης Μαΐου 2008 — Polson κ.λπ. κατά Επιτροπής
   (Υπόθεση T-197/08)
   (2008/C 209/100)
   Γλώσσα διαδικασίας: η αγγλική
   Διάδικοι
   
      Προσφεύγοντες: Magnus Polson (Lerwick, Ηνωμένο Βασίλειο), Garry Sandison (Lerwick, Ηνωμένο Βασίλειο), Andrew Anderson (Whalsay, Ηνωμένο Βασίλειο), Ian Johnston (Lerwick, Ηνωμένο Βασίλειο) (εκπρόσωποι: R. Murray, Solicitor, R. Thompson, QC)
   
      Καθής: Επιτροπή των Ευρωπαϊκών Κοινοτήτων
   Αιτήματα των προσφευγόντων
   Οι προσφεύγοντες ζητούν από το Πρωτοδικείο:
   
               —
            
            
               να ακυρώσει τα άρθρα 1, παράγραφος 2, 3, 4 και 5 της αποφάσεως της Επιτροπής σχετικά με την κρατική ενίσχυση αριθ. C 39/2006 (ex NN 94/2005), της 13ης Νοεμβρίου 2007, όσον αφορά το καθεστώς ενισχύσεων σε νέους μετόχους που εφαρμόζεται στο Ηνωμένο Βασίλειο,
            
         
               —
            
            
               να καταδικάσει την Επιτροπή στα δικαστικά έξοδα.
            
         Ισχυρισμοί και κύρια επιχειρήματα
   Στην υπό κρίση υπόθεση, οι προσφεύγοντες ζητούν μερική ακύρωση της αποφάσεως της Επιτροπής 2008/166/ΕΚ, κρατική ενίσχυση αριθ. C 39/2006 (ex NN 94/2005), της 3ης Νοεμβρίου 2007, σχετικά με το καθεστώς ενισχύσεων σε νέους μετόχους που εφαρμόζει το Ηνωμένο Βασίλειο (1). Με την προσβαλλόμενη απόφαση, η Επιτροπή έκρινε ότι η ενίσχυση ήταν ασυμβίβαστη με την κοινή αγορά, στο μέτρο που αφορούσε ενίσχυση που χορηγήθηκε για την απόκτηση για πρώτη φορά μεριδίου σε μεταχειρισμένο αλιευτικό σκάφος και ζήτησε από το Ηνωμένο Βασίλειο να ανακτήσει τη χορηγηθείσα ενίσχυση. Οι προσφεύγοντες είναι οι δικαιούχοι της προς ανάκτηση ενισχύσεως.
   Οι προσφεύγοντες ζητούν την ακύρωση της προσβαλλομένης αποφάσεως για τους ακόλουθους λόγους:
   
               —
            
            
               Η Επιτροπή υπέπεσε σε νομικό σφάλμα κρίνοντας ότι δεν συμβιβάζονταν με την κοινή αγορά και ότι έπρεπε να επιστραφούν όλες οι ενισχύσεις που χορηγήθηκαν για την απόκτηση για πρώτη φορά μεριδίου σε μεταχειρισμένο αλιευτικό σκάφος. Οι προσφεύγοντες ισχυρίζονται ότι οι χορηγηθείσες ενισχύσεις εμπίπτουν στο πεδίο εφαρμογής του κανονισμού 875/2007 (2) της Επιτροπής και, επομένως, θα έπρεπε να θεωρηθούν ενισχύσεις ήσσονος σημασίας συμβατές προς την κοινή αγορά. Ισχυρίζονται, επίσης, ότι οι δικαιούχοι ενισχύσεων οι οποίοι, στην ουσία, τήρησαν τις συναφείς κοινοτικές κατευθυντήριες γραμμές παρανόμως υπήχθησαν στο άρθρο 1, παράγραφος 2, και στα άρθρα 3 έως 5 της προσβαλλομένης αποφάσεως.
            
         
               —
            
            
               Η Επιτροπή υπέπεσε σε νομικό σφάλμα κρίνοντας ότι η ανάκτηση των ενισχύσεων αυτών ήταν σύμφωνη με το άρθρο 14, παράγραφος 1, του κανονισμού (ΕΚ) 659/1999 (3) του Συμβουλίου και με τις γενικές αρχές της ασφάλειας δικαίου, της προστασίας της δικαιολογημένης εμπιστοσύνης και της ίσης μεταχειρίσεως.
            
         
      (1)  ΕΕ 2008 L 55, σ. 27.
   
      (2)  Κανονισμός (EΚ) αριθ. 875/2007 της Επιτροπής, της 24ης Ιουλίου 2007, για την εφαρμογή των άρθρων 87 και 88 της Συνθήκης ΕΚ στις ενισχύσεις ήσσονος σημασίας στον τομέα της αλιείας και για την τροποποίηση του κανονισμού (ΕΚ) αριθ. 1860/2004, ΕΕ 2007 L 193, σ. 6.
   
      (3)  Κανονισμός (EΚ) αριθ. 659/1999 του Συμβουλίου, της 22ας Μαρτίου 1999, για τη θέσπιση λεπτομερών κανόνων εφαρμογής του άρθρου 93 της συνθήκης ΕΚ, ΕΕ 1999 L 83, σ. 1.